
Fókuszpont

Kulcsszavak: fotókönyv; fény; árnyék; természetes; fókusz
A ’Fókuszpont’ című fotókönyv alkotófolyamata összesen nyolc hónapot ölelt fel: egy fotó kivételével, 2023. áprilisa és novembere között készültek a képek, illetve a fotókönyv. A fotók a mindennapok rohanása közben készültek digitális és analóg technikák alkalmazásával. Foglalkoztat a mindennapok szépsége, az apró dolgokra helyezett fókusz. Kiemelt szerepet kap a megfigyelés, észrevétel, a mindennapi élet rohanásából kiszakító természetes környezet. Az épített közeg által vetett árnyékok, fények. Tükröződések felől halad a fotókönyv, melyet a végén a növények, a fény-árnyék természetes kapcsolata old fel.
A fotókönyv három fő szakaszból áll: az első csoportba a szabályos fény-árnyék viszonyok kaptak helyet. A másodikban azok a fotók, amik már nem kizárólag szabályosak, és amiken már nem csak az épített közeg jelenik meg, azonban még nem csak a természetben jelentek meg. Ez az átmenetiség fokozatosan vezeti át a nézőt a harmadik szakaszban, amelyben a kizárólag a természetben előforduló és a természet által kialakított fény-árnyék játékok kaptak helyet. Ezáltal a három szakasz egy ívet leírva, logikailag is összekapcsolódik: az ember által épített közegben megjelenő szabályos fény-árnyék hatásokat fokozatosan oldja fel a második szakasz, a harmadik szakaszban pedig csak a természetes környezet és a fény kapcsolata jelenik meg. Az egységek végén, lezáró elemként kaptak helyet az analóg fotók.
A fókusz nem csak a fénynek erején és annak a pozitív hatásán van, hanem a mindennapok szépségére, az apró dolgokra van helyezve. Arra, bár egy rohanó és folyamatosan változó világban élünk, ami sokszor túl sok ingert és túlterheltséget jelenthet számunkra, fontosnak tartom az ebből, a rohanásból való kiszakadást, a megállást és az apró dolgok szépségének észrevételét és értékelését. Ebben az esetben ez a természetes fények kiemelésével valósult meg.fotókönyv



